Pola Malkomsone

**Pola Malkomsone** (; dzimusi ) ir īru aktrise, kura plašāk pazīstama kā Triksija seriālā "Dedvuda" (*Deadwood*) un Ebija Donovana seriālā "Rejs Donovans" (*Ray Donovan*), kā arī ar lomām filmās "Zaļā jūdze" un "Mēs vienmēr esam dzīvojuši pilī". Arī atveidoja Katnisas Everdīnas māti filmu ciklā "Bada spēles". Pazīstama arī ar lomām seriālos *[[ER (seriāls)|ER]]*, "Anarhijas dēli" (*Sons of Anarchy*) un "Pazudušie", un filmās "Tombstona" (*Tombstone*) un "Mākslīgais intelekts".

## Dzīvesgājums un karjera
Pola Malkomsone piedzima 1970. gada 1. janvārī Belfāstā, Ziemeļīrijā. 1991. gadā Pola vairāku iemeslu dēļ, tostarp Ziemeļīrijā tā laika notiekošo konflikta dēļ, pameta Belfāstu un pārcēlās uz Ņujorkas Īstvildžu. Tur viņa kādu laiku strādāja bārā līdz 1992. gadam, kad režisors Maikls Almereida viņu pamanīja un izvēlējās nelielai lomai savā neatkarīgajā filmā *Another Girl Another Planet*.

Pēc tam Pola sāka nodarboties ar aktiermākslu, kas 1993. gadā palīdzēja viņai iegūt ievērojamu lomu filmā "Tombstona" (*Tombstone*). Pēc tam aktrise galvenokārt koncentrējās uz teātri un lomām nelielās filmās. 1999. gadā Pola Malkomsone guva savu pirmo plašāko atpazīstamību ar otrā plāna lomu kritiķu atzinīgi novērtētajā filmā "Zaļā jūdze". 2000. gadā viņa parādījās Maikla Almereidas režisētajā filmā "Hamlets" (*Hamlet*).

2001.gadā Pola Malkomsone filmējās nelielā lomā Stīvena Spīlberga filmā "Mākslīgais intelekts". 2004. gadā aktrise ieguva galveno lomu vesterna seriālā "Dedvuda" (*Deadwood*), kura veidotājs bija scenārists Deivids Milčs. Iepriekš viņš bija strādājis par scenāristu seriālā "Ņujorkas policisti" (*NYPD Blue*), kurā Malkomsone bija parādījusies vienā sērijā. Aktrise atveidoja lomu seriālā līdz 2006. gadam, kad seriālu atcēla Milča un HBO domstarpību dēļ. Tomēr vēlāk izskanēja baumas par turpinājumu, un 2019. gadā izdeva filmu "Dedvuda" (*Deadwood: The Movie*), kurā piedalījās arī Malkomsone. Par lomu seriālā aktrise saņēma Ekrāna aktieru ģildes balvas nomināciju.

2006. gadā Pola Malkomsone parādījās divās seriāla "Pazudušie" sērijās. Viņas varone parādījās tāpēc, ka aktrise Eiprila Greisa, kura atveidoja citu varoni, nevarēja piedalīties filmēšanā. Tāpēc Greisas varoni aizstāja ar Malkomsones varoni. No 2006. līdz 2007. gadam Pola Malkomsone parādījās astoņās seriāla *[[ER (seriāls)|ER]]* sērijās. No 2009. līdz 2010. gadam aktrise atveidoja galveno lomu seriālā *[[Caprica]]*, ko atcēla pēc pirmās sezonas. 2010. gadā Pola atveidoja otrā plāna lomu seriālā "Anarhijas dēli" (*Sons of Anarchy*). 2012. gadā Pola Malkomsone ieguva galvenās varones Katnisas mātes lomu seriālā "Bāda spēles", kuru viņa vēlāk atkārtoja arī nākamajās trīs filmās.

No 2013. līdz 2017. gadam Pola Malkomsone atveidoja vienu no galvenajām lomām seriālā "Rejs Donovans" (*Ray Donovan*). 2017. gadā viņas tēlu izņēma no seriāla. Tajā pašā gadā aktrise spēlēja otrā plāna lomu filmā "Mēs vienmēr esam dzīvojuši pilī". 2018. gadā Pola Malkomsone atveidoja vienu no galvenajām lomām miniseriālā *[[Come Home]].* Filmējoties šajā seriālā viņa pirmo reizi daudzu gadu laikā atgriezās dzimtajā Belfāstā. 2022. gadā aktrise atveidoja galveno lomu miniseriālā *[[Redemption]]*. 2024. gadā viņa spēlēja vienu no galvenajām lomām seriālā *[[Parish (seriāls)|Parish]]* un piedalījās arī trīs seriāla "Kingstonas mērs" (*Mayor of Kingstown*) sērijās. 2025. gadā Pola Malkomsone parādījās divās seriāla *[[Death by Lightning]]* sērijās.

## Filmogrāfija

### Lomas filmās

### Televīzija

## Atsauces

## Ārējās saites